# Marató de TV3 contra les lesions medul·lars i cerebrals adquirides

La Marató de TV3 de 2010 es dedicà a la lluita contra les lesions medul·lars i cerebrals adquirides i la presentà Albert Om. Va tenir una audiència mitjana de 438.000 espectadors i d'un 21,2% de quota de pantalla. Aproximadament el 47% dels catalans, que equival a 3.262.000 de persones, van veure la Marató en algun moment del transcurs de les més de quinze hores de programa.

## La Marató

La Marató va començar a les deu del matí.
| Núm | Hora | Recaptació | Notes |
| 1 | 10:15 | 310.852 € | Comença la Marató (diners ingressats abans de l'inici amb patrocinadors, donatius avançats, etc.). |
| 2 | 12:05 | 451.477 € | |
| 3 | 12:53 | 606.215 € | |
| 4 | 14:12 | 996.160 € | |
| 5 | 15:48 | 1.250.712 € | |
| 6 | 17:55 | 1.733.361 € | |
| 7 | 19:23 | 2.537.523 € | S'afegeixen al marcador els diners recaptats amb el Disc de la Marató 2010. |
| 8 | 20:45 | 3.458.525 € | |
| 9 | 22:18 | 4.000.210 € | |
| 10 | 23:46 | 5.536.110 € | |
| 11 | 00:37 | 6.500.142 € | |
| 12 | 01:40 | 7.246.114 € | Xifra històrica en el moment de tancar el marcador. Mai abans s'havien recaptat tants diners durant tot el dia que dura La Marató. |
| 13 | 14:30 | 7.385.625 € | Xifra donada durant el Telenotícies migdia de l'endemà. |
| 14 | Recaptació final | 8.735.103 € | Recaptació final de la Marató de TV3 de l'any 2010, la més alta de la història. |

## El disc de La Marató 2010

El diumenge 12 de desembre amb els principals diaris venuts a Catalunya es podia comprar El disc de La Marató per un preu de 9 euros. Se'n van distribuir 150.000 exemplars que es van esgotar.
Els diaris que hi van participar són els següents: La Vanguardia, El Periódico de Catalunya, l'Avui, El Punt, l'Ara, Público, el Mundo Deportivo, l'Sport, el Diari de Tarragona, el Segre, el Diari de Girona i La Mañana.
El disc compta amb cançons conegudes versionades en català per artistes voluntaris.
| Cançó | Intèrpret |
| 1. Seràs en el meu cor | Montserrat Caballé i Montserrat Martí |
| 2. Tard, tard, tard | Wantun |
| 3. Deixa córrer el riu | Nina i Mikel Herzog |
| 4. Un pas més | Companyia Elèctrica Dharma |
| 5. Missatge a l'ampolla | Mojinos Escozíos |
| 6. Prop dels estels | Beth |
| 7. No miris enrere | Els Amics de les Arts |
| 8. La nostra cançó | Port-Bo i Septeto Santiaguero |
| 9. Pas a pas | Neila Benbey |
| 10. De vez en cuando la vida | Mel |
| 11. Caminant | Macedònia |
| 12. Ara estàs viu | Quico el Célio, el Noi i el Mut de Ferreries |
| 13. Per sempre | Ecos del Rocío |
| 14. L'àguila negra | Martirio, Miralta, Colina i Sanbeat |
| 15. Pols en el vent | Els Cremats |
| 16. Seré feliç | Susanna Bey |
| 17. Sintonia La Marató | Ensemble Taller de Músics |

## Audiència

L'audiència mitjana durant les 15 hores va ser de 438.000 espectadors i un 21,2% de la quota de pantalla. En el total del dia, TV3 va registrar un 20,5% del share, cinc punts més que un dia normal. Durant el dia, un total de 3.262.000 catalans van veure un moment o altre la Marató, això representa un 47% de la població del Principat.
Paral·lelament, la pàgina web de La Marató va rebre més de 35.000 visitants únics i més de 150.000 pàgines vistes. El que representa un 1000% més que just el dia anterior a la gala.
Al grup del Facebook de la Marató es van assolir les 84.869 adhesions i l'etiqueta #maratotv3 va ser el trending topic de l'estat.

## Referències

* ↑ «Albert Om presentarà ´La Marató de TV3´». Diari de Girona, 16-10-2010. [Consulta: 20 novembre 2010].
* 1 2 «"La Marató" va tenir una audiència acumulada de 3 milions de persones». TV3, 20-12-2010. [Consulta: 20 desembre 2010].
* ↑ web de la Marató
* ↑ «Rècord històric de 'La Marató': tanca el programa amb 7.246.114 euros». Diari Ara, 20-12-2010 [Consulta: 20 desembre 2010].
* 1 2 «Els 150.000 exemplars del disc de La Marató s'esgoten en poques hores». 3cat24, 12-12-2010. [Consulta: 12 desembre 2010].
* ↑ «Datos Audiencia 19 de diciembre de 2010» (en castellà). Focus Media, 20-12-2010. Arxivat de l'original el 2010-12-31. [Consulta: 20 desembre 2010].
* 1 2 3 «3,26 milions de catalans van veure algun moment 'La Marató'». Diari Ara, 20-12-2010. [Consulta: 20 desembre 2010].

## Enllaços externs

* Pàgina oficial de la Marató de TV3